CELEX: 42012X0508(01)
Language: mt
Date: 2012-05-08 00:00:00
Title: Ir-Regolament Nru 73 tal-Kummissjoni Ekonomika għall-Ewropa tan-Nazzjonijiet Uniti (UN/ECE) — Dispożizzjonijiet uniformi għall-approvazzjoni ta’ I. Il-vetturi fir-rigward tat-tagħmir tal-protezzjoni laterali (TPL) tagħhom – II. Tagħmir għall-protezzjoni laterali (TPL) – III. Vetturi fir-rigward tal-istallazzjoni tat-TPL ta' tip approvat skont il-parti II ta' dan ir-Regolament

8.5.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 122/1
               
            It-testi oriġinali tal-UN/ECE biss għandhom effett legali skont id-dritt pubbliku internazzjonali. L-istat u d-data ta' dħul fis-seħħ ta' dan ir-Regolament għandu jiġi ċċekkjat fl-aħħar verżjoni tad-dokument tal-istat TRANS/WP.29/343, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 73 tal-Kummissjoni Ekonomika għall-Ewropa tan-Nazzjonijiet Uniti (UN/ECE) — Dispożizzjonijiet uniformi għall-approvazzjoni ta’
      
                  I.
               
               
                  Il-vetturi fir-rigward tat-tagħmir tal-protezzjoni laterali (TPL) tagħhom
               
            
                  II.
               
               
                  Tagħmir għall-protezzjoni laterali (TPL)
               
            
                  III.
               
               
                  Vetturi fir-rigward tal-istallazzjoni tat-TPL ta' tip approvat skont il-parti II ta' dan ir-Regolament
               
            Bl-inkorporazzjoni tat-test validu kollu sa:
      Serje ta’ emendi 01 — Data tad-dħul fis-seħħ: id-9 ta' Diċembru 2010
      WERREJ
      REGOLAMENT
      
                  1.
               
               Kamp ta' applikazzjoni
               
            
                  2.
               
               Definizzjonijiet
               
            
                  3.
               
               Kundizzjonijiet
               
            
                  4.
               
               L-applikazzjoni għall-approvazzjoni
               
            
                  5.
               
               L-approvazzjoni
               
            
                  6.
               
               Modifika u estensjoni ta' approvazzjoni ta' tip ta' vettura jew tagħmir għall-protezzjoni laterali
               
            
                  7.
               
               Il-konformità tal-produzzjoni
               
            
                  8.
               
               Penali għal nuqqas ta’ konformità tal-produzzjoni
               
            
                  9.
               
               Produzzjoni mwaqqfa definittivament
               
            
                  10.
               
               Ismijiet u indirizzi tas-servizzi tekniċi responsabbli għat-twettiq tat-testijiet tal-approvazzjoni, u tad-dipartimenti amministrattivi
               
            
                  11.
               
               Dispożizzjonijiet Tranżitorji
               
            PARTI I —   APPROVAZZJONI TA' VETTURI FIR-RIGWARD TAT-TAGĦMIR GĦALL-PROTEZZJONI LATERALI TAGĦHOM (TPL)
      
                  12.
               
               Kundizzjonijiet
               
            
                  13.
               
               Derogi
               
            PARTI II —   APPROVAZZJONI TA' TAGĦMIR GĦALL-PROTEZZJONI LATERALI (TPL)
      
                  14.
               
               Kundizzjonijiet
               
            PARTI III —   APPROVAZZJONI TA' VETTURA FIR-RIGWARD TAL-ISTALLAZZJONI TA' TPL TA' TIP APPROVAT SKONT IL-PARTI II TA' DAN IR-REGOLAMENT
      
                  15.
               
               Kundizzjonijiet
               
            
                  16.
               
               Derogi
               
            ANNESSI
      
                  Anness 1 —
               
               
                  Appendiċi 1 — Komunikazzjoni (Parti I)
                  Appendiċi 2 — Komunikazzjoni (Parti II)
                  Appendiċi 3 — Komunikazzjoni (Parti III)
               
               
            
                  Anness 2 —
               
               Arranġament tal-marki tal-approvazzjoni
               
            
                  Anness 3 —
               
               Il-kundizzjonijiet tat-test
               
            1.   KAMP TA' APPLIKAZZJONI
      1.1.   Dan ir-Regolament japplika għal:
      1.1.1.   L-EWWEL PARTI: vetturi tal-kategoriji N2, N3, O3 u O4
          (1) mgħammra b’tagħmir għall-protezzjoni laterali li ma ġiex approvat separatament skont il-Parti II ta’ dan ir-Regolament jew li hu mfassal u/jew mgħammar b’tali mod li l-parts tal-komponenti tiegħu jistgħu jitqiesu bħala li jissodisfaw kompletament jew parzjalment il-kompitu tat-tagħmir.
      1.1.2.   IT-TIENI PARTI: It-tagħmir għall-protezzjoni laterali li hu intenzjonat li jintrama fuq vetturi ta’ kategoriji N2, N3, O3 u O4
          (1).
      1.1.3.   PARTI III: l-istallazzjoni fuq vetturi tal-kategoriji N2, N3, O3 and O4
          (1) ta' tagħmir għall-protezzjoni laterali li jkun ġie approvat skont it-tip b'mod konformi mal-Parti II ta' dan ir-Regolament u mal-ikkompletar ta' vetturi approvati parzjalment b'mod konformi mal-Parti I u kompluti b'tagħmir għall-protezzjoni laterali li jkun ġie approvat skont it-tip b'mod konformi mal-Parti II ta' dan ir-Regolament;
      1.2.   Dan ir-Regolament ma japplikax għal:
      
                  1.2.1.
               
               
                  tratturi għal semikarrijiet;
               
            
                  1.2.2.
               
               
                  vetturi ddisinjati u mibnija għall-għanijiet speċjali fejn ma jkunx possibbi, għal raġunijiet prattiċi, li tiġi armata l-protezzjoni laterali.
               
            2.   DEFINIZZJONIJIET
      Għall-finijiet ta’ dan ir-Regolament:
      2.1.   Definizzjonijiet komuni għall-Partijiet I, II u III
      
                  2.1.1.
               
               
                  "Massa mingħajr tagħbija" tfisser il-massa tal-vettura taħdem, mhux okkupata u mhux mgħobbija iżda mimlija bil-karburant, bil-likwidu għat-tkessiħ tal-magna, bil-lubrikanti, bl-għodda u b'rota awżiljari (jekk mogħtija bħala tagħmir standard mill-manifattur tal-vettura);
               
            
                  2.1.2.
               
               
                  "Massa massima" tfisser il-massa ddikjarata mill-manifattur tal-vettura li hija teknikament permissibbli (din il-massa tista' tkun ogħla mill-"massa massima permissibbli" stipulata mill-amministrazzjoni nazzjonali);
               
            
                  2.1.3.
               
               
                  “Utenti tat-toroq mhux protetti” tfisser pedestrjani, ċiklisti jew sewwieqa tal-muturi li jużaw it-toroq b’tali mod li jistgħu jaqgħu taħt il-ġnub tal-vettura u jinqabdu taħt ir-roti;
               
            
                  2.1.4.
               
               
                  "Tagħmir għall-protezzjoni latera li (TPL)" Jikkonsisti f'membru/membri lonġitudinali u konnessjoni(jiet) (elementi tal-armar) mal-membri tal-ġemb tax-xasi jew partijiet strutturali oħra tal-vettura, imfassla biex joffru protezzjoni effettiva lill-utenti tat-toroq mhux protetti kontra r-riskju li jaqgħu taħt il-ġnub tal-vettura u jinqabdu taħt ir-roti. Partijiet mill-vettura jistgħu jintużaw ukoll bħala TPL.
               
            2.2.   Definizzjonijiet speċifiċi għall-Parti I
      
                  2.2.1.
               
               
                  “Approvazzjoni ta’ vettura” tfisser l-approvazzjoni kompluta, mhix kompluta jew imkomplija ta’ tip ta’ vettura fir-rigward tal-protezzjoni laterali tagħha;
               
            
                  2.2.2.
               
               
                  “Tip tal-vettura” tfisser kategorija ta’ vettura li mhumiex differenti fir-rigward tal-punti essenzjali bħalma huma l-wisa’ tal-fus ta’ wara, il-wisa’ totali, id-dimensjonijiet, l-għamla u l-materjali tal-ġenb kollu tal-vettura (inkluża l-kabina jekk din tkun ġiet impoġġija) u l-karatteristiċi tas-sospensjoni sa fejn dawn għandhom influwenza fuq ir-rekwiżiti speċifikati fil-paragrafu 12.
               
            2.3.   Definizzjonijiet speċifiċi għall-Parti II
      
                  2.3.1.
               
               
                  "Approvazzjoni ta’ TPL" tfisser l-approvazzjoni ta’ tip ta’ TPL fir-rigward tar-rekwiżiti stabbiliti fil-paragrafu 14;
               
            
                  2.3.2.
               
               
                  "Tip ta' TPL" tfisser TPL li ma għandux differenzi fir-rigward ral-karatteristiċi essenzjali bħalma huma l-għamla, id-dimensjonijiet, il-mod kif jintrabat, il-materjali, u l-marki msemmija fil-paragrafu 5.2.4.
               
            2.4.   Definizzjonijiet speċifiċi għall-Parti III
      
                  2.4.1.
               
               
                  "Approvazzjoni ta' vettura" tfisser l-approvazzjoni ta' tip ta' vettura fir-rigward tal-istallazzjoni ta' TPL ta' tip approvat skont il-Parti II ta' dan ir-Regolament, inkluż, jekk meħtieġ, l-ikkompletar ta' vettura approvata parzjalment skont il-Parti I;
               
            
                  2.4.2.
               
               
                  "Tip ta’ vettura" tfisser vetturi li mhumiex differenti fl-aspetti essenzjali bħal:
                  
                              (a)
                           
                           
                              il-wisa’ tal-fus ta’ wara;
                           
                        
                              (b)
                           
                           
                              L-istruttura, id-dimensjonijiet, l-għamla u l-għoli mill-art tal-ġnub tal-vettura u l-karatteristiċi tas-suspension, sa fejn dawn għandhom influwenza fuq ir-rekwiżiti speċifikati fil-paragrafu 15 ta’ dan ir-Regolament,
                           
                        
                              (c)
                           
                           
                              It-TPL approvat armat fuq il-vettura.
                           
                        
            3.   REKWIŻITI
      3.1.   ĠENERALI
      
               
                  3.1.1.
               
               
                  Ir-rekwiżiti ta' dan ir-Regolament għandhom jitqiesu bħala ssodisfati jekk:
                  
                              3.1.1.1.
                           
                           
                              Il-vettura tkun mgħammra b'TPL skont ir-rekwiżiti tal-Parti I u/jew il-Parti III; jew
                           
                        
                              3.1.1.2.
                           
                           
                              Jekk il-vettura hija ddisinjata u/jew attrezzata fuq il-ġenb b’tali mod li, permezz ta’ għamlietha u l-karatteristiċi tagħha, l-partijiet komponenti tagħha jkunu jistgħu jiġu inkorporati u/jew meqjusa bħala alternattiva għat-TPL. Komponenti li l-funzjoni kombinata tagħhom tissodisfa l-ħtiġijiet stabbiliti fil-paragrafi 12 u 15 huma meqjusa li jiffurmaw TPL.
                           
                        
            3.2.   IL-KUNDIZZJONIJIET TAT-TEST TAL-VETTURA
      Il-konsistenza mar-rekwiżiti misjuba fil-Parti I u l-Parti III, għandha tiġi ddeterminata bil-vettura ppożizzjonata skont l-Anness 3.
      4.   APPLIKAZZJONI GĦALL-APPROVAZZJONI
      4.1.   Applikazzjoni għall-approvazzjoni b'konformità mal-Parti I ta’ dan ir-Regolament
      
               
                  4.1.1.
               
               
                  L-applikazzjoni għall-approvazzjoni ta’ tip ta’ vettura għall-Parti I ta’ dan ir-Regolament għandha tiġi sottomessa mill-manifattur tal-vettura jew mir-rappreżentant akkreditat tiegħu kif xieraq.
               
            
               
                  4.1.2.
               
               
                  Għandu jkollha magħha d-dokumenti msemmija hawn taħt fi tliet kopji kif ukoll id-dettalji li ġejjin:
                  
                              4.1.2.1.
                           
                           
                              Deskrizzjoni dettaljata tat-tip tal-vettura fir-rigward tal-istat tal-kompletezza tagħha, l-istruttura, id-dimensjonijiet, il-linji u l-materjali kostitwenti;
                           
                        
                              4.1.2.2.
                           
                           
                              Tpinġijiet tal-vettura li juru t-tip tal-vettura f’elevazzjoni mill-ġenb u minn wara u dettalji tad-disinn tal-partijiet laterali tal-istruttura;
                           
                        
                              4.1.2.3.
                           
                           
                              Deskrizzjoni dettaljata tat-TPL: id-dimensjonijiet, il-linji, il-materjali kostitwenti tagħhom, id-dettalji tad-disinn tal-konnessjonijiet tagħhom mal-vettura u l-pożizzjoni tal-vettura.
                           
                        
            
               
                  4.1.3.
               
               
                  Għandha tingħata vettura rappreżentattiva tat-tip li għandu jiġi approvat lis-servizz tekniku responsabbli mit-twettiq tal-verifiki tal-approvazzjoni tat-tip.
                  
                              4.1.3.1.
                           
                           
                              Vettura li ma tinkludix il-komponenti kollha xierqa għat-tip tista’ tkun aċċettata għall-approvazzjoni kemm-il darba jista’ jintwera li n-nuqqas tal-komponenti mhux inklużi m’għandu l-ebda effett detrimentali fuq ir-riżultati tal-approvazzjoni sakemm għandhom x’jaqsmu r-rekwiżiti ta’ din il-parti.
                           
                        
                              4.1.3.2.
                           
                           
                              Għandha tkun ir-responsabbiltà ta’ min japplika għall-approvazzjoni li juri li l-aċċettazzjoni tal-varjanti msemmija fil-paragrafu 4.1.3.1 ta’ hawn fuq hija kompatibbli u konformi mar-rekwiżiti ta’ din il-parti.
                           
                        
            4.2.   Applikazzjoni għall-approvazzjoni b'konformità mal-Parti II ta’ dan ir-Regolament
      
               
                  4.2.1.
               
               
                  L-applikazzjoni għall-approvazzjoni skont il-Parti II ta' dan ir-Regolament għandha tiġi sottomessa mill-manifattur tat-TPL jew mir-rappreżentant akkreditat b'mod xieraq tiegħu.
               
            
               
                  4.2.2.
               
               
                  Għandu jkollha magħha d-dokumenti msemmija hawn taħt fi tliet kopji kif ukoll id-dettalji li ġejjin:
                  
                              4.2.2.1.
                           
                           
                              Deskrizzjoni dettaljata tat-TPL: id-dimensjonijiet, il-linji, il-materjali kostitwenti u d-dettalji tal-konnessjonijiet intenzjonati tagħhom mal-vettura;
                           
                        
                              4.2.2.2.
                           
                           
                              Kampjun tat-tip ta' TPL: il-kampjun għandu jkun immarkat b'mod ċar u li ma jitħassarx fuq il-komponenti ewlenin kollha tiegħu bl-isem jew il-marka tan-negozju tal-applikant u d-deskrizzjoni tat-tip;
                           
                        
                              4.2.2.3.
                           
                           
                              LPD rappreżentattiv tat-tip li għandu jiġi approvat għandu jiġi sottomess lis-servizz tekniku responsabbli mit-twettiq tal-verifiki tal-approvazzjoni tat-tip.
                           
                        
            4.3.   Applikazzjoni għall-approvazzjoni b'konformità mal-Parti III ta’ dan ir-Regolament
      
               
                  4.3.1.
               
               
                  L-applikazzjoni għall-approvazzjoni skont il-Parti III ta' dan ir-Regolament għandha tiġi sottomessa mill-manifattur tat-vettura jew mir-rappreżentant akkreditat b'mod xieraq tiegħu.
               
            
               
                  4.3.2.
               
               
                  Għandu jkollha magħha d-dokumenti msemmija hawn taħt fi tliet kopji kif ukoll id-dettalji li ġejjin:
                  
                              4.3.2.1.
                           
                           
                              Tpinġijiet tal-vettura li juru, skont il-kriterji msemmija fil-paragrafu 2.4.2, it-tip tal-vettura f’elevazzjoni mill-ġenb bl-indikazzjoni tal-pożizzjoni tat-TPL approvat u d-dettalji tad-disinn tal-konnessjonijiet tagħhom mal-vettura;
                           
                        
                              4.3.2.2.
                           
                           
                              Lista ta' TPL li jkun maħsub li jintrama fuq vettura;
                           
                        
                              4.3.2.3.
                           
                           
                              Fuq talba tal-awtorità tal-approvazzjoni għandha tkun provduta wkoll il-formola ta' komunikazzjoni tal-approvazzjoni tat-tip (jiġifieri l-Anness 1, Appendiċi 2 ta’ dan ir-Regolament) ta' kull TPL.
                           
                        
            
               
                  4.3.3.
               
               
                  Għandha tingħata vettura rappreżentattiva tat-tip li għandu jiġi approvat u armata b’TPL approvat lis-servizz tekniku responsabbli mit-twettiq tat-testijiet tal-approvazzjoni.
                  
                              4.3.3.1.
                           
                           
                              Vettura li ma tinkludix il-komponenti kollha xierqa għat-tip tista’ tkun aċċettata għall-approvazzjoni kemm-il darba jista’ jintwera li n-nuqqas tal-komponenti mhux inklużi m’għandu l-ebda effett detrimentali fuq ir-riżultati tal-approvazzjoni sakemm għandhom x’jaqsmu r-rekwiżiti ta’ din il-parti.
                           
                        
                              4.3.3.2.
                           
                           
                              Għandha tkun ir-responsabbiltà ta’ min japplika għall-approvazzjoni li juri li l-aċċettazzjoni tal-varjanti msemmija fil-paragrafu 4.3.3.1 ta’ hawn fuq hija kompatibbli u konformi mar-rekwiżiti ta’ din il-parti.
                           
                        
            5.   L-APPROVAZZJONI
      5.1.   Approvazzjoni b'konformità mal-Parti I ta’ dan ir-Regolament
      
               
                  5.1.1.
               
               
                  Jekk il-vettura kompluta, mhux kompluta jew ikkomplutata li ġiet sottomessa għall-approvazzjoni skont din il-parti tissodisfa r-rekwiżiti tal-paragrafu 12 ta' hawn taħt, għandha tingħata l-approvazzjoni ta' dik it-tip tal-vettura.
               
            
               
                  5.1.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ ċifri tiegħu (fil-mument 01 li jikkorrispondi mas-serje ta’ emendi 01) għandhom jindikaw is-serje tal-emendi li jinkorporaw l-emendi tekniċi ewlenin l-iktar reċenti li saru lir-Regolament fiż-żmien li nħarġet l-approvazzjoni. L-istess Parti Kontraenti m’għandiex tassenja l-istess numru lil tip ta' vettura ieħor kif iddefinit f'dan ir-Regolament.
               
            
               
                  5.1.3.
               
               
                  In-notifika dwar l-approvazzjoni jew iċ-ċaħda jew l-estensjoni tal-approvazzjoni ta’ tip ta’ vettura skont din il-parti għandha tintbagħat lill-Partijiet Kontraenti tal-Ftehim li japplikaw dan ir-Regolament, permezz ta’ formola li tikkonforma mal-mudell fl-Appendiċi 1 ta’ dan ir-Regolament.
               
            
               
                  5.1.4.
               
               
                  Ma’ kull vettura li tkun konformi ma’ tip ta’ vettura approvat skont dan ir-Regolament, f’post li jidher u li jkun faċilment aċċessibbli speċifikat fil-formola tal-approvazzjoni, għandha titwaħħal marka tal-approvazzjoni li tikkonsisti minn:
                  
                              5.1.4.1.
                           
                           
                              Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (2);
                           
                        
                              5.1.4.2.
                           
                           
                              In-numru ta’ dan ir-Regolament, segwit mill-ittra "R", sink u n-numru tal-approvazzjoni fuq in-naħa tal-lemin taċ-ċirku preskritt fil-paragrafu 5.1.4.1.
                           
                        
            
               
                  5.1.5.
               
               
                  Jekk il-vettura tikkonforma ma’ tip ta’ vettura approvat, skont wieħed jew aktar mir-Regolament l-oħra annessi mal-Ftehim, fil-pajjiż li jkun ta l-approvazzjoni skont dan ir-Regolament, is-simbolu provdut fil-paragrafu 5.1.4.1 ma hemmx għalfejn ikun ripetut; f’dan il-każ in-numri tar-Regolament u tal-approvazzjoni flimkien mas-simboli addizzjonali tar-Regolamenti kollha li taħthom ingħatat l-approvazzjoni fil-pajjiż li ta l-approvazzjoni skont dan ir-Regolament għandhom jitqiegħdu f’kolonni vertikali fuq il-lemin tas-simbolu preskritt fil-paragrafu 5.1.4.1.
               
            
               
                  5.1.6.
               
               
                  Il-marka tal-approvazzjoni għandha tkun tista’ tinqara faċilment u tkun magħmula b’mod li ma tistax titħassar.
               
            
               
                  5.1.7.
               
               
                  Il-marka tal-approvazzjoni għandha titqiegħed viċin jew fuq il-pjanċa tad-dejta tal-vettura li jwaħħal il-manifattur.
               
            
               
                  5.1.8.
               
               
                  L-Anness 2 ma’ dan ir-Regolament jagħti eżempji ta’ arranġamenti ta’ marki tal-approvazzjoni.
               
            5.2.   Approvazzjoni b'konformità mal-Parti II ta’ dan ir-Regolament
      
               
                  5.2.1.
               
               
                  Jekk it-TPL imressaq għall-approvazzjoni skont din il-parti jissodisfa r-rekwiżiti tal-paragrafu 14, l-approvazzjoni ta' dak it-tip ta' TPL għandha tingħata.
               
            
               
                  5.2.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ ċifri tiegħu (fil-mument 01 li jikkorrispondi mas-serje ta’ emendi 01) għandhom jindikaw is-serje tal-emendi li jinkorporaw l-emendi tekniċi ewlenin l-iktar reċenti li saru lir-Regolament fiż-żmien li nħarġet l-approvazzjoni. L-istess Parti Kontraenti ma għandhiex tagħti l-istess numru lil tip ieħor ta' tgħamir.
               
            
               
                  5.2.3.
               
               
                  In-notifika dwar l-approvazzjoni jew iċ-ċaħda jew l-estensjoni tal-approvazzjoni ta’ tip ta’ TPL skont din il-parti għandha tintbagħat lill-Partijiet Kontraenti tal-Ftehim li japplikaw dan ir-Regolament, permezz ta’ formola li tikkonforma mal-mudell fl-Anness 1, Appendiċi 2 ta’ dan ir-Regolament.
               
            
               
                  5.2.4.
               
               
                  Għandha titwaħħal, b'mod li tispikka u f'post li huwa aċċessibbli bla diffikultà speċifikat fil-formola tal-approvazzjoni, mal-komponent ewlieni tat-TPL konformi ma' tip ta' TPL approvat permezz ta' dan ir-Regolament, marka ta' approvazzjoni skont dan ir-Regolament li tikkonsisti minn:
                  
                              5.2.4.1.
                           
                           
                              Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (2);
                           
                        
                              5.2.4.2.
                           
                           
                              In-numru ta’ approvazzjoni, fuq il-lemin taċ-ċirku preskritt fil-paragrafu 5.2.4.1.
                           
                        
            
               
                  5.2.5.
               
               
                  Il-marka tal-approvazzjoni għandha tkun tista’ tinqara faċilment u tkun magħmula b’mod li ma tistax titħassar.
               
            
               
                  5.2.6.
               
               
                  L-Anness 2 ma’ dan ir-Regolament jagħti eżempji ta’ arranġamenti ta’ marki tal-approvazzjoni.
               
            5.3.   Approvazzjoni b'konformità mal-Parti III ta’ dan ir-Regolament
      
               
                  5.3.1.
               
               
                  Jekk il-vettura mressqa għall-approvazzjoni skont din il-parti hija mgħammra b'TPL approvat u tissodisfa r-rekwiżiti tal-paragrafu 15, l-approvazzjoni ta' dak it-tip ta’ vettura għandha tingħata.
               
            
               
                  5.3.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ ċifri tiegħu (fil-mument 01 li jikkorrispondi mas-serje ta’ emendi 01) għandhom jindikaw is-serje tal-emendi li jinkorporaw l-emendi tekniċi ewlenin l-iktar reċenti li saru lir-Regolament fiż-żmien li nħarġet l-approvazzjoni. L-istess Parti Kontraenti m’għandhiex tassenja l-istess numru lil tip ieħor ta’ vettura.
               
            
               
                  5.3.3.
               
               
                  In-notifika dwar l-approvazzjoni jew iċ-ċaħda jew l-estensjoni tal-approvazzjoni ta’ tip ta’ vettura skont dan ir-Regolament għandha tintbagħat lill-Partijiet Kontraenti tal-Ftehim li japplikaw dan ir-Regolament, permezz ta’ formola li tikkonforma mal-mudell fl-Anness 1, Appendiċi 3, ta’ dan ir-Regolament.
               
            
               
                  5.3.4.
               
               
                  Ma’ kull vettura li tkun konformi mat-tip ta’ vettura approvata skont dan ir-Regolament għandu jkun hemm imwaħħla, b’mod li tidher u f’post li jkun faċilment aċċessibbli u li jkun speċifikat fil-formola tal-approvazzjoni, marka tal-approvazzjoni li tkun tikkonsisti minn:
                  
                              5.3.4.1.
                           
                           
                              Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (2);
                           
                        
                              5.3.4.2.
                           
                           
                              In-numru ta’ dan ir-Regolament, segwit mill-ittra "R", sink u n-numru tal-approvazzjoni fuq in-naħa tal-lemin taċ-ċirku preskritt fil-paragrafu 5.3.4.1.
                           
                        
            
               
                  5.3.5.
               
               
                  Jekk il-vettura tikkonforma ma’ tip ta’ vettura approvat, skont wieħed jew aktar mir-Regolament l-oħra annessi mal-Ftehim, fil-pajjiż li jkun ta l-approvazzjoni skont dan ir-Regolament, is-simbolu provdut fil-paragrafu 5.3.4.1 ma hemmx għalfejn ikun ripetut; f’dan il-każ, in-numri tar-Regolament u tal-approvazzjoni flimkien mas-simboli addizzjonali tar-Regolamenti kollha li taħthom ingħatat l-approvazzjoni fil-pajjiż li ta l-approvazzjoni skont dan ir-Regolament għandhom jitqiegħdu f’kolonni vertikali fuq il-lemin tas-simbolu preskritt fil-paragrafu 5.3.4.1.
               
            
               
                  5.3.6.
               
               
                  Il-marka tal-approvazzjoni għandha tkun tista’ tinqara faċilment u tkun magħmula b’mod li ma tistax titħassar.
               
            
               
                  5.3.7.
               
               
                  Il-marka tal-approvazzjoni għandha titqiegħed viċin jew fuq il-pjanċa tad-dejta tal-vettura li jwaħħal il-manifattur.
               
            
               
                  5.3.8.
               
               
                  L-Anness 2 ma’ dan ir-Regolament jagħti eżempji ta’ arranġamenti ta’ marki tal-approvazzjoni.
               
            6.   MODIFIKAZZJONI U ESTENSJONI TAL-APPROVAZZJONI TA’ TIP TA’ VETTURA JEW TPL
      6.1.   Kull modifika tat-tip ta’ vettura jew TPL għandha tkun mgħarrfa lid-dipartiment amministrattiv li approva t-tip ta’ vettura. Id-dipartiment jista’ imbagħad jew:
      
                  6.1.1.
               
               
                  Jikkunsidra l-modifiki magħmula bħala li mhux probabbli li jkollhom effett ħażin li jista’ jkun innutat u li fi kwalunkwe każ il-vettura jew TPL għadu konformi mal-kundizzjonijiet meħtieġa; jew
               
            
                  6.1.2.
               
               
                  Jitlob rapport ieħor tat-testijiet mis-servizz tekniku responsabbli għat-twettiq tat-testijiet.
               
            6.2.   Il-konferma jew ir-rifjut tal-approvazzjoni, fejn jiġu speċifikati l-modifiki, għandha tkun ikkomunikata bil-proċedura speċifikata fil-paragrafu 5.1.3, 5.2.3 jew 5.3.3, skont kif ikun applikabbli, lill-Partijiet Kontraenti fil-Ftehim li japplika dan ir-Regolament.
      6.3.   L-awtorità kompetenti li toħroġ l-estensjoni tal-approvazzjoni għandha tassenja numru tas-serje għal estensjoni bħal din u tgħarraf b’dan lill-Partijiet Kontraenti l-oħra tal-Ftehim tal-1958 li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 ta’ dan ir-Regolament.
      7.   KONFORMITÀ TAL-PRODUZZJONI
      Il-proċeduri tal-konformità tal-produzzjoni għandhom jikkonformaw ma’ dawk stabbiliti fil-Ftehim, l-Appendiċi 2 (E/ECE/324-E/ECE/TRANS/505/Rev.2), bir-rekwiżiti li ġejjin:
      7.1.   Kull vettura jew TPL approvat skont dan ir-Regolament għandha tkun manifatturata b’tali mod li tkun konformi mat-tip approvat billi jintlaħqu r-rekwiżiti tal-partijiet rispettivi ta' hawn fuq;
      7.2.   L-awtorità ta' approvazzjoni li tkun tat l-approvazzjoni tat-tip tista’ tivverifika, fi kwalunkwe mument, il-metodi ta’ kontroll tal-konformità applikabbli għal kull faċilità ta’ produzzjoni.
      8.   PENALI GĦAL NUQQAS TA’ KONFORMITÀ FIL-PRODUZZJONI
      8.1.   L-approvazzjoni maħruġa fir-rigward ta' tip vettura jew TPL skont dan ir-Regolament tista' tiġi rtirata jekk ir-rekwiżiti stabbiliti fil-paragrafu 12, 14 jew 15, kif ikun applikabbli, ma jkunux imħarsa.
      8.2.   Jekk Parti Kontraenti għall-Ftehim li tapplika dan ir-Regolament tirtira approvazzjoni li tkun tat qabel, minnufih għandha tinnotifika b’dan lill-Partijiet Kontraenti l-oħra li japplikaw dan ir-Regolament, permezz ta’ formola ta’ komunikazzjoni li tkun konformi mal-mudell fl-Anness 1 għal dan ir-Regolament.
      9.   PRODUZZJONI MWAQQFA GĦAL KOLLOX
      Jekk id-detentur tal-approvazzjoni jieqaf għalkollox jimmanifattura tip ta’ vettura jew TPL approvat skont dan ir-Regolament, għandu jinforma b’dan lill-awtorità li tat l-approvazzjoni. Hekk kif tirċievi l-komunikazzjoni rilevanti, dik l-awtorità għandha tinforma b’dan lill-Partijiet Kontaenti l-oħrajn għall-Ftehim li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
      10.   ISMIJIET U INDIRIZZI TAS-SERVIZZI TEKNIĊI RESPONSABBLI SABIEX IWETTQU T-TESTIJIET TA’ APPROVAZZJONI, U TAD-DIPARTIMENTI AMMINISTRATTIVI
      Il-Partijiet Kontraenti għall-Ftehim tal-1958, li japplikaw dan ir-Regolament, għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi risponsabbli milli jwettqu t-testijiet ta' approvazzjoni, u tad-dipartimenti amminstrattivi li jagħtu l-approvazzjoni u fejn għandhom jintbagħtu l-formoli li jiċċertifikaw l-approvazzjoni jew l-estensjoni jew ir-rifjut jew l-irtirar tal-approvazzjoni, maħruġa f'pajjiżi oħra.
      11.   DISPOŻIZZJONIJIET TRANŻITORJI
      11.1.   Mid-data uffiċjali tad-dħul fis-seħħ tas-serje ta' emendi 01, l-ebda Parti Kontraenti li tapplika dan ir-Regolament ma għandha tiċħad milli tagħti l-approvazzjoni tal-ECE skont dan ir-Regolament kif emendat mis-serje ta' emendi 01.
      11.2.   Minn 12-il xahar wara d-data tad-dħul fis-seħħ tal-01 serje ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura jew TPL li għandu jkun approvat jissodisfa r-rekwiżiti ta’ dan ir-Regolament kif emendat mill-01 serje ta’ emendi.
      11.3.   Anki wara d-data tad-dħul fis-seħħ tas-serje ta' emendi 01 ta' dan ir-Regolament, l-approvazzjonijiet maħruġa għas-serje 00 għandhom jibqgħu validi u l-Partijiet Kontraenti li japplikaw dan ir-Regolament għandhom ikomplu jagħtu l-estensjonijiet lill-approvazzjonijiet bħal dawn u għandhom ikomplu jaċċettawhom.
      11.4.   L-ebda Parti Kontraenti li tapplika dan ir-Regolament m’għandha tirrifjuta approvazzjoni tat-tip nazzjonali jew reġjonali ta’ tip ta’ vettura approvata skont is-serje 00 ta’ emendi għal dan ir-Regolament.
      PARTI I —   APPROVAZZJONI TA' VETTURI FIR-RIGWARD TAT-TAGĦMIR TA' PROTEZZJONI LATERALI (TPL) TAGĦHOM
      12.   REKWIŻITI
      12.1.   It-TPL m'għandux iżid il-wisa' globali tal-vettura u l-parti prinċipali tal-wiċċ ta' barra tagħhom m'għandux ikun aktar minn 150 mm 'il ġewwa mill-pjan l-aktar 'il barra (wisa' massima) tal-vettura. Il-parti ta’ quddiem tagħhom tista’ tkun imdawra ‘l ġewwa fuq xi vetturi skont il-paragrafi 12.4.3 u 12.4.4. It-tarf ta' wara tagħhom m'għandux ikun aktar minn 30 mm 'l ġewwa mill-aktar tarf il-barra tat-tyres ta' wara (ħlief għal xi nefħa rregolari 'l barra tat-tyres viċin l-art) matul tal-anqas l-aktar 250 mm lura.
      12.2.   Il-wiċċ ta' barra tat-TPL għandu jkun lixx, u mbiegħed kemm jista' jkun b'mod kontinwu minn quddiem għal wara; parijiet fejn xulxin jistgħu iżda jirbku, sakemm it-tarf li jikeb ikun iħares lejn wara jew l-isfel, jew xaqq ta' mhux aktar minn 25 mm imkejjel orizzontalment jista' jitħalla, b'dan illi l-parti ta' wara ma tkunx taqbeż 'il barra mill-parti ta' quddiem; irjus ittundjati ta' boldijiet jew rivits jistgħu jaqbżu l-barra mill-wiċċ sa distanza ta' 10 mm u l-partijiet l-oħra jistgħu jaqbżu 'l barra sa dak il-limitu sakemm dawn ikunu ċatti u similarment ittndjati; il-kantunieri u l-ixfra esterni kollha li jistgħu jiġu kkuntattjati minn sfera ta' dijametru ta' 100 mm għandhom jiġu rtundjati b'raġġ ta' mhux anqas minn 2,5 mm; dawk li jispuntaw anqas minn 5 mm għandu jkollhom xifer li jħares 'il barra li ma jaqtax.
      12.3.   It-TPL jista' jkun jikkonsisti f'wiċċ kontinwu lixx, jew rejl orizzontali waħda jew aktar, jew kombinazzjoni ta' wiċċ u rejls; meta jintużaw ir-rejls, dawn ma għandhomx ikun aktar minn 300 mm 'il hinn minn xulxin u mhux anqas minn:
      
                  (a)
               
               
                  50 mm għoli fil-każ ta’ vetturi tal-kategoriji N2 u O3;
               
            
                  (b)
               
               
                  100 mm għoli u essenzjalment ċatti fil-każ ta' vetturi tal-kategoriji N3 u O4.
               
            Kombinazzjonijiet ta’ wċuħ u vireg ta’ gwida għandhom jiffurmaw TPL kontinwu prattiku, bla ħsara, iżda, għad-dispożizzjonijiet ta’ paragrafu 12.2.
      12.4.   Ix-xifer ta’ quddiem tat-TPL għandha tinbena kif ġej:
      
                  12.4.1.
               
               
                  Il-pożizzjoni tagħhom għandha tkun:
                  
                              12.4.1.1.
                           
                           
                              Fuq vettura tal-kategorija N2 jew N3: mhux aktar minn 300 mm sa wara tal-pjan vertikali b’mod perpendikulari mal-pjan lonġitudinali tal-vettura u tanġenzjali mal-wiċċ estern tat-tajer fuq ir-rota eżatt quddiem it-tagħmir;
                           
                        
                              12.4.1.2.
                           
                           
                              Fuq karru drawbar: mhux aktar minn 500 mm lura mill-pjan definit fil-paragrafu 12.4.1.1;
                           
                        
                              12.4.1.3.
                           
                           
                              Fuq semikarru: mhux aktar minn 250 mm lura mill-pjan medjan trasversali tas-saqajn li jirfdu, jekk saqajn li jirfdu jkunu mwaħħlin, iżda f’kull każ id-distanza bejn ix-xifer ta’ quddiem u l-pjan trasversali li jgħaddi miċ-ċentru tal-kingpin fl-aktar pożizzjoni lura m’għandux jeċċedi 2,7 m;
                           
                        
                              12.4.1.4.
                           
                           
                              Fuq karru b'fus ċentrali: fiż-żona 'l quddiem mill-pjan tat-traversas li jgħaddi miċ-ċentru tal-fus ta' quddiem imma mhux aktar minn quddiem il-bodi, fi kwalunkwe każ, biex tiġi żgurata l-manuvrabbiltà normali tat-trejler.
                           
                        
            
                  12.4.2.
               
               
                  Meta x-xifer ta' quddiem ikun jinsab fi spazju miftuħ ta' aktar minn 25 mm, ix-xifer għandu jkun jikkonsisti f'membru vertikali kontinwu li jestendi tul l-għoli kollu tat-tagħmir; l-uċuħ ta' barra u ta' quddiem ta' dan il-membru għandhom ikunu talanqas 50 mm lura u mdawra 100 mm 'il ġewwa jew ikollhom raġġ ta' 50 mm fil-każ ta' vetturi tal-kategoriji N2 u O3 u talanqas 100 mm lura u mdawra 100 mm 'il ġewwa jew ikollhom raġġ minimu ta' 100 mm fil-każ ta' vetturi tal-kategoriji N3 u O4.
               
            
                  12.4.3.
               
               
                  Fuq vettura tal-kategorija N2 jew N3 fejn id-dimensjoni ta’ 300 mm imsemmija fil-paragrafu 12.4.1.1 taqa’ ġewwa l-kabina, it-tagħmir għandu jinbena b’tali mod li x-xaqq bejn ix-xifer ta’ quddiem tagħha u l-panewwijiet tal-kabina ma jaqbiżx il-100 mm u, jekk ikun meħtieġ, għandha tiddawwar f’angolu li ma jaqbiżx il-45°. F’dan il-każ, id-dispożizzjonijiet tal-paragrafu 12.4.2. ma japplikawx.
               
            
                  12.4.4.
               
               
                  Skont l-għażla tal-manifattur, fuq vettura tal-kategorija N2 jew N3 fejn id-dimensjoni ta' 300 mm imsemmija fil-paragrafu 12.4.1.1 taqa’ wara l-kabina u t-tagħmir jestendi 'l quddiem sa 100 mm tal-kabina, id-dispożizzjoni tal-paragrafu 12.4.3 jistgħu jiġu ssodisfati.
               
            12.5.   Ix-xifer ta' wara tat-TPL ma għandux ikun aktar minn 300 mm 'l quddiem mill-pjan vertikali b’mod perpendikulari mal-pjan lonġitudinali tal-vettura u tanġenzjali mal-wiċċ estern tat-tajer fuq ir-rota eżatt lura; membru vertikali kontinwu mhux meħtieġ fuq ix-xifer ta' wara.
      12.6.   Ir-rekwiżiti tal-paragrafi 12.4 u 12.5 huma indipendenti u ma jistgħux jiġu kkombinati. Madankollu, fil-każ ta' vettura li għandha żewġ fusijiet direzzjonati, TPL ma jistax ikun meħtieġ bejn dawk iż-żewġ fusijiet jekk id-distanza lonġitudinali bejn il-linji taċ-ċentru tagħhom ma taqbiżx 2 100 mm.
      12.7.   L-overhang ta' quddiem u ta' wara tat-TPL ma għandhiex taqbeż id-distanza bejn il-konnessjonijiet u ċ-ċentru tar-ram imkejla matul it-test preskritt fil-paragrafu 12.10. Fil-każ ta' għadd ta' distanzi ta' dan it-tip, l-akbar distanza tat-test ma għandhiex tinqabeż.
      12.8.   Ix-xifer t’isfel tat-TPL ma għandu fl-ebda punt ikun aktar minn 550 mm maqtugħ mill-art.
      12.9.   Ix-xifer ta’ fuq tat-TPL għandu jkun mhux aktar minn 350 mm taħt il-parti tal-istruttura tal-vettura, maqtugħ jew imiss ma’ pjan vertikali tanġentali mal-wiċċ ta’ barra tat-tajers, eskluża kull nefħa viċin l-art, ħlief fil-każi li ġejjin:
      
                  12.9.1.
               
               
                  Fejn il-pjan fil-paragrafu 12.9 ma jaqtax l-istruttura tal-vettura, ix-xifer ta’ fuq għandu jkun livell max-xifer tal-pjattaforma li ġġorr it-tagħbija, jew 950 mm mill-art, skont liema jkun l-anqas;
               
            
                  12.9.2.
               
               
                  Fejn il-pjan fil-paragrafu 12.9 jaqtal-istruttura tal-vettura f’livell ta’ aktar minn 1,3 m il-fuq mill-art, ix-xifer ta’ fuq tat-tagħmir tal-ġenb għandu jkun mhux anqas minn 950 mm maqtugħ mill-art;
               
            
                  12.9.3.
               
               
                  Fuq vettura speċjalment disinjata u mibnija, u mhux sempliċiment adattata, għall-ġarr ta’ kontejner jew demountable body, ix-xifer ta’ fuq tat-tagħmir għandu jiġi stabbilit skont il-paragrafi 12.9.1 u 12.9.2, bil-kontejner jew korp jiġi meqjus bħala parti mill-vettura;
               
            
                  12.9.4.
               
               
                  Fuq vettura mgħammra bi krejn għat-tagħbija, il-ħatt jew operazzjonijiet oħra, li jkollha stazzjon tax-xogħol għall-operatur irmuntat b'mod permanenti jew pjattaforma għat-tħaddim li minnha jkun jista' jiġi kkontrollat il-krejn, ix-xifer ta' fuq tat-TPL jista' jiġi ddeterminat skont il-paragrafi 12.9.1 u 12.9.2, bl-istazzjon tax-xogħol jew il-pjattaforma tat-tħaddim meqjusa daqslikieku kienu l-pjattaforma li ġġorr il-piż.
               
            12.10.   It-TPL għandhom ikunu essenzjalment riġidi, imwaħħla sew (m’għandhomx ikunu suġġetti li jinħallu minħabba l-vibrazzjoni fl-użu normali tal-vettura) u, ħlief fir-rigward tal-partijiet elenkati fil-paragrafu 12.11, magħmula mill-metall jew minn xi materjal adattat ieħor. It-TPL għandhom jitqiesu adatti jekk ikun kapaċi li jifilħu saħħa orizzontali statika ta’ 1 kN applikata perpendikolarment għal xi parti tal-wiċċ estern tagħhom miċ-ċentru ta' ponta li l-wiċċ tagħha jkun tond u ċatt, b’dijametru ta’ 220 mm ± 10 mm, u jekk id-diflessjoni tat-tagħmir taħt piż imkejla fiċ-ċentru tal-ponta tkun anqas minn:
      
                  (a)
               
               
                  30 mm fuq l-aktar 250 mm lura tat-tagħmir; kif ukoll
               
            
                  (b)
               
               
                  150 mm fuq il-bqija tat-tagħmir.
               
            Fuq talba tal-manifattur, il-konformità ma' dan ir-rekwiżit tista' tintwera permezz ta' kalkolu. Il-validità tal-metodu tal-kalkolu għandha tiġi stabbilita għas-sodisfazzjon tas-Servizz Tekniku.
      12.11.   Komponenti permanentement inwaħħla mal-vettura, eż. roti żejda, kaxxa tal-batterija, tankijiet tal-arja, tankijiet tal-karburant, lampi, rifletturi u kaxxi tal-għodda, jistgħu jiġi inkorporati fit-tagħmir, sakemm ikunu jikkonformaw mal-ħtiġijiet dimensjonali ta’ din il-parti. Ir-rekwiżiti tal-paragrafu 12.2 għandhom japplikaw fir-rigward ta’ xquq bejn l-attrezzaturi protettivi u l-komponenti mwaħħla b’mod permanenti.
      12.12.   It-tagħmir m’għandux jintuża biex jitwaħħlu miegħu pajpijiet tal-brejk, arja jew idrawliku.
      12.13.   It-TPL jistgħu jitfasslu b’tali mod li jkollhom bosta pożizzjonijiet fil-ġemb tal-vettura. F’dan il-każ, għandu jkun hemm metodu garantit biex jiġu marbuta fil-pożizzjoni normali tagħhom sabiex b’hekk tiġi eskluża kwalunkwe bidla mhux intenzjonata ta’ pożizzjoni. Il-forza applikata mill-operatur sabiex ivarja l-pożizzjoni tat-tagħmir ma tistax taqbeż l-40 daN.
      13.   DEROGI
      13.1.   B’deroga mid-dispożizzjonijiet ta’ hawn fuq, vetturi tat-tipi li ġejjin huma meħtieġa li jikkonformaw biss kif indikat f’kull każ:
      
                  13.1.1.
               
               
                  Trejler estendibbli għandu jkun konformi mar-rekwiżiti kollha tal-paragrafu 12 meta jkun magħluq fit-tul minimu tiegħu; Meta t-trejler jiġi estiż, madankollu, it-TPL għandu jikkonforma biss mal-paragrafi 12.8, 12.9, u 12.10, u jew mal-paragrafu 12.4 jew 12.5, iżda mhux bilfors mat-tnejn li huma; estensjoni ta' trejler ma għandhiex tipproduċi distakki ma' tul it-TPL;
               
            
                  13.1.2.
               
               
                  Vettura tank, li hija vettura unikament iddisinjata għall-ġarr ta’ sustanza likwida f’tank magħluq permanentement imwaħħal mal-vettura u provdut b’konnessjonijiet ta’ manki jew pajpijiet għat-tagħbija jew ħatt, għandha tkun iffittjata b'TPL li jikkonformaw sa fejn hu prattiku mal-ħtiġijiet tal-paragrafu 12; konformità stretta tista titneħħa biss fejn il-ħtiġijiet ta’ operazzjoni jagħmlu dan meħtieġ;
               
            
                  13.1.3.
               
               
                  Fuq vettura fittjata b’saqajn li joħorġu biex jipprovdu stabbilità matul it-tagħbija, ħatt jew operazzjonijiet oħra li għalihom il-vettura hija disinjata, it-TPL għandhom ikunu rranġati bi xquq addizzjonali fejn dawn huma meħtieġa biex jippermettu li joħorġu s-saqajn;
               
            
                  13.1.4.
               
               
                  Fuq vettura mgħammra b'lashings u punti ta' sigurezza skont ISO 9367-1:1989 jew ISO 9367-2:1994 għal trasportazzjoni fuq l-ilma permezz ta' bastimenti Ro/Ro, għandhom jiġu permessi distakki fi ħdan it-TPL li jaċċettaw li jintiehmeż tagħmir ta' trażżin.
               
            
                  13.1.5.
               
               
                  Fuq vettura mgħammra bi krejn għat-tagħbija, il-ħatt jew operazzjonijiet oħra li għalihom tkun iddisinjata il-vettura, li jagħmilha imprattikabbli li tikkonforma mar-rekwiżiti kollha tal-paragrafu 12, it-TPL jista' jiġi rranġat distakki addizzjonali fejn dawn ikunu meħtieġa biex jippermettu l-moviment jew l-għeluq tal-krejn.
               
            13.2.   Jekk il-ġnub tal-vettura jkunu hekk disinjati u/jew mgħammra illi bil-forma u karatteristiċi tagħhom il-partijiet komponenti flimkien jilħqu l-ħtiġijiet tal-paragrafu 12, jistgħu jitqiesu li jkun qegħdin jieħdu post it-TPL.
      PARTI II —   APPROVAZZJONI TAT-TAGĦMIR GĦALL-PROTEZZJONI LATERALI (TPL)
      14.   REKWIŻITI
      14.1.   Il-wiċċ ta' barra tat-TPL għandu jkun lixx, u mbiegħed kemm jista' jkun b'mod kontinwu minn quddiem għal wara; parijiet fejn xulxin jistgħu iżda jirbku, sakemm it-tarf li jikeb ikun iħares lejn wara jew l-isfel, jew xaqq ta' mhux aktar minn 25 mm imkejjel orizzontalment jista' jitħalla, b'dan illi l-parti ta' wara ma tkunx taqbeż 'il barra mill-parti ta' quddiem; irjus ittundjati ta' boldijiet jew rivits jistgħu jaqbżu l-barra mill-wiċċ sa distanza ta' 10 mm u l-partijiet l-oħra jistgħu jaqbżu 'l barra sa dak il-limitu sakemm dawn ikunu ċatti u similarment ittndjati; il-kantunieri u l-ixfra esterni kollha li jistgħu jiġu kkuntattjati minn sfera ta' dijametru ta' 100 mm għandhom jiġu rtundjati b'raġġ ta' mhux anqas minn 2,5 mm; dawk li jispuntaw anqas minn 5 mm għandu jkollhom xifer li jħares 'il barra li ma jaqtax.
      14.2.   It-TPL jista' jkun jikkonsisti f'wiċċ kontinwu lixx, jew rejl orizzontali waħda jew aktar, jew kombinazzjoni ta' wiċċ u rejls; meta jintużaw ir-rejls, dawn ma għandhomx ikun aktar minn 300 mm 'il hinn minn xulxin u mhux anqas minn:
      
                  (a)
               
               
                  50 mm għoli fil-każ ta’ TPL għal vetturi tal-kategoriji N2 and O3; jew
               
            
                  (b)
               
               
                  100 mm għoli u essenzjalment ċatti fil-każ ta' TPL għall-vetturi tal-kategoriji N3 u O4.
               
            Kombinazzjonijiet ta’ wċuħ u vireg ta’ gwida għandhom jiffurmaw TPL kontinwu prattiku, bla ħsara, iżda, għad-dispożizzjonijiet ta’ paragrafu 14.1.
      14.3.   Ix-xifer ta' quddiem għandu jikkonsisti minn membru vertikali kontinwu li jestendi tul l-għoli kollha tad-tagħmir; l-uċuħ ta' barra u ta' quddiem ta' dan il-membru għandhom ikunu talanqas 50 mm lura u mdawra 100 mm 'il ġewwa jew ikollhom raġġ ta' 50 mm fil-każ ta' vetturi tal-kategoriji N2 u O3 u talanqas 100 mm lura u mdawra 100 mm 'il ġewwa jew ikollhom raġġ minimu ta' 100 mm fil-każ ta' vetturi tal-kategoriji N3 u O4.
      14.4.   It-TPL għandhom ikunu essenzjalment riġidi u, għajr fir-rigward tal-partijiet elenkati fil-paragrafu 14.5, għandhom ikunu tal-metall jew ta' xi materjal xieraq ieħor. It-TPL għandhom jitqiesu adatti jekk ikun kapaċi li jifilħu saħħa orizzontali statika ta’ 1 kN applikata perpendikolarment għal xi parti tal-wiċċ estern tagħhom miċ-ċentru ta' ponta li l-wiċċ tagħha jkun tond u ċatt, b’dijametru ta’ 220 mm ± 10 mm, u jekk id-diflessjoni tat-tagħmir taħt piż imkejla fiċ-ċentru tal-ponta tkun anqas minn:
      
                  (a)
               
               
                  30 mm fuq l-aktar 250 mm lura tat-tagħmir; kif ukoll
               
            
                  (b)
               
               
                  150 mm fuq il-bqija tat-tagħmir.
               
            Fuq talba tal-manifattur, il-konformità ma' dan ir-rekwiżit tista' tintwera permezz ta' kalkolu. Il-validità tal-metodu tal-kalkolu għandha tiġi stabbilita għas-sodisfazzjon tas-Servizz Tekniku.
      14.5.   Komponenti permanentement inwaħħla mal-vettura, eż. roti żejda, kaxxa tal-batterija, tankijiet tal-arja, tankijiet tal-karburant, lampi, rifletturi u kaxxi tal-għodda, jistgħu jiġi inkorporati fit-tagħmir, sakemm ikunu jikkonformaw mal-ħtiġijiet dimensjonali ta’ din il-parti.
      14.6.   It-TPL jista’ jitfassal b’tali mod li jkollu bosta pożizzjonijiet fil-ġemb tal-vettura. F’dan il-każ, għandu jkun hemm metodu garantit biex jiġu marbuta fil-pożizzjoni normali tagħhom sabiex b’hekk tiġi eskluża kwalunkwe bidla mhux intenzjonata ta’ pożizzjoni. Il-forza applikata mill-operatur sabiex ivarja l-pożizzjoni tat-tagħmir ma tistax taqbeż l-40 daN.
      PARTI III —   APPROVAZZJONI TA' VETTURA FIR-RIGWARD TAL-ISTALLAZZJONI TA' TAGĦMIR GĦALL-PROTEZZJONI LATERALI (TPL) TA' TIP APPROVAT SKONT IL-PARTI II TA' DAN IR-REGOLAMENT
      15.   REKWIŻITI
      15.1.   It-TPL m'għandux iżid il-wisa' globali tal-vettura u l-parti prinċipali tal-wiċċ ta' barra tiegħu m'għandux ikun aktar minn 150 mm 'il ġewwa mill-pjan l-aktar 'il barra (wisa' massima) tal-vettura. Il-parti ta’ quddiem tagħhom tista’ tkun imdawra ‘l ġewwa fuq xi vetturi skont il-paragrafi 15.2.3 u 15.2.4. It-tarf ta' wara tagħhom m'għandux ikun aktar minn 30 mm 'l ġewwa mill-aktar tarf il-barra tat-tyres ta' wara (ħlief għal xi nefħa rregolari 'l barra tat-tyres viċin l-art) matul tal-anqas l-aktar 250 mm lura.
      15.2.   Il-parti ta’ quddiem tat-TPL għandha tinbena kif ġej:
      
                  15.2.1.
               
               
                  Il-pożizzjoni tagħhom għandha tkun:
                  
                              15.2.1.1.
                           
                           
                              Fuq vettura tal-kategorija N2 jew N3: mhux aktar minn 300 mm sa wara tal-pjan vertikali b’mod perpendikulari mal-pjan lonġitudinali tal-vettura u tanġenzjali mal-wiċċ estern tat-tajer fuq ir-rota eżatt quddiem it-tagħmir;
                           
                        
                              15.2.1.2.
                           
                           
                              Fuq trejler drawbar: mhux aktar minn 500 mm lura mill-pjan definit fil-paragrafu 15.2.1.1;
                           
                        
                              15.2.1.3.
                           
                           
                              Fuq semikarru: mhux aktar minn 250 mm lura mill-pjan medjan trasversali tas-saqajn li jirfdu, jekk saqajn li jirfdu jkunu mwaħħlin, iżda f’kull każ id-distanza bejn ix-xifer ta’ quddiem u l-pjan trasversali li jgħaddi miċ-ċentru tal-kingpin fl-aktar pożizzjoni lura m’għandux jeċċedi 2,7 m.
                           
                        
            
                  15.2.2.
               
               
                  Meta x-xifer ta' quddiem ikun jinsab fi spazju miftuħ ta' aktar minn 25 mm, ix-xifer għandu jkun jikkonsisti f'membru vertikali kontinwu li jestendi tul l-għoli kollu tat-tagħmir; l-uċuħ ta' barra u ta' quddiem ta' dan il-membru għandhom ikunu talanqas 50 mm lura u mdawra 100 mm 'il ġewwa jew ikollhom raġġ ta' 50 mm fil-każ ta' vetturi tal-kategoriji N2 u O3 u talanqas 100 mm lura u mdawra 100 mm 'il ġewwa jew ikollhom raġġ minimu ta' 100 mm fil-każ ta' vetturi tal-kategoriji N3 u O4.
               
            
                  15.2.3.
               
               
                  Fuq vettura tal-kategorija N2 jew N3 fejn id-dimensjoni ta’ 300 mm imsemmija fil-paragrafu 15.2.1.1 taqa’ ġewwa l-kabina, it-tagħmir għandu jinbena b’tali mod li x-xaqq bejn ix-xifer ta’ quddiem tagħha u l-panewwijiet tal-kabina ma jaqbiżx il-100 mm u, jekk ikun meħtieġ, għandha tiddawwar f’angolu li ma jaqbiżx il-45o. F’dan il-każ, id-dispożizzjonijiet tal-paragrafu 15.2.2. ma japplikawx.
               
            
                  15.2.4.
               
               
                  Skont l-għażla tal-manifattur, fuq vettura tal-kategorija N2 jew N3 fejn id-dimensjoni ta' 300 mm imsemmija fil-paragrafu 15.2.1.1 taqa’ wara l-kabina u t-tagħmir jestendi 'l quddiem sa 100 mm tal-kabina, id-dispożizzjoni tal-paragrafu 15.2.3 jistgħu jiġu ssodisfati.
               
            15.3.   Ix-xifer ta' wara tat-TPL ma għandux ikun aktar minn 300 mm 'l quddiem mill-pjan vertikali b’mod perpendikulari mal-pjan lonġitudinali tal-vettura u tanġenzjali mal-wiċċ estern tat-tajer fuq ir-rota eżatt lura; membru vertikali kontinwu mhux meħtieġ fuq ix-xifer ta' wara.
      15.4.   Ir-rekwiżiti tal-paragrafi 15.2 u 15.3 huma indipendenti u ma jistgħux jiġu kkombinati. Madankollu, fil-każ ta' vettura li għandha żewġ fusijiet direzzjonati, TPL ma jistax ikun meħtieġ bejn dawk iż-żewġ fusijiet jekk id-distanza lonġitudinali bejn il-linji taċ-ċentru tagħhom ma taqbiżx 2 100 mm.
      15.5.   L-overhang ta' quddiem u ta' wara tat-TPL ma għandhiex taqbeż id-distanza bejn il-konnessjonijiet u ċ-ċentru tar-ram imkejla matul it-test preskritt fil-paragrafu 14.4. Fil-każ ta' għadd ta' distanzi ta' dan it-tip, l-akbar distanza tat-test ma għandhiex tinqabeż.
      15.6.   Ix-xifer t’isfel tat-TPL ma għandu fl-ebda punt ikun aktar minn 550 mm maqtugħ mill-art.
      15.7.   Ix-xifer ta’ fuq tat-TPL għandu jkun mhux aktar minn 350 mm taħt il-parti tal-istruttura tal-vettura, maqtugħ jew imiss ma’ pjan vertikali tanġentali mal-wiċċ ta’ barra tat-tajers, eskluża kull nefħa viċin l-art, ħlief fil-każi li ġejjin:
      
                  15.7.1.
               
               
                  Fejn il-pjan fil-paragrafu 15.7 ma jaqtax l-istruttura tal-vettura, ix-xifer ta’ fuq għandu jkun livell max-xifer tal-pjattaforma li ġġorr it-tagħbija, jew 950 mm mill-art, skont liema jkun l-anqas;
               
            
                  15.7.2.
               
               
                  Fejn il-pjan fil-paragrafu 15.7 jaqtal-istruttura tal-vettura f’livell ta’ aktar minn 1,3 m il-fuq mill-art, ix-xifer ta’ fuq tat-tgħamir tal-ġenb għandu jkun mhux anqas minn 950 mm maqtugħ mill-art;
               
            
                  15.7.3.
               
               
                  Fuq vettura speċjalment disinjata u mibnija, u mhux sempliċiment adattata, għall-ġarr ta’ kontejner jew demountable body, ix-xifer ta’ fuq tat-TPL għandu jiġi stabbilit skont il-paragrafi 15.7.1 u 15.7.2, bil-kontejner jew korp jiġi meqjus bħala parti mill-vettura;
               
            
                  15.7.4.
               
               
                  Fuq vettura mgħammra bi krejn għat-tagħbija, il-ħatt jew operazzjonijiet oħra, li jkollha stazzjon tax-xogħol għall-operatur irmuntat b'mod permanenti jew pjattaforma għat-tħaddim li minnha jkun jista' jiġi kkontrollat il-krejn, ix-xifer ta' fuq tat-TPL jista' jiġi ddeterminat skont il-paragrafi 12.9.1 u 12.9.2, bl-istazzjon tax-xogħol jew il-pjattaforma tat-tħaddim meqjusa daqslikieku kienu l-pjattaforma li ġġorr il-piż.
               
            15.8.   It-TPL għandhom jiġu rmuntati b'mod sikur; dawn ma għandhomx ikunu suġġetti għall-possibbilità li jinħallu permezz tal-vibrazzjoni fl-użu normali tal-vettura.
      15.9.   Il-komponenti mwaħħla b'mod permanenti mal-vettura, eż. tajers żejda, kaxxa tal-batterija, tankijiet tal-arja, tankijiet tal-fjuwil, lampi, rifletturi u kaxxi tal-għodda jistgħu jiġu inkorporati f'tagħmir, sakemm dawn ikunu jissodisfaw ir-rekwiżiti dimensjonali ta' din il-parti jew ikunu approvati skont il-Parti I. Ir-rekwiżiti tal-paragrafu 12.2 jew 14.1 għandhom japplikaw fir-rigward ta' distakki bejn tagħmir protettiv u komponenti mwaħħla b'mod permanenti.
      15.10.   It-TPL ma għandhomx jintużaw biex jitwaħħlu magħhhom pajpijiet tal-brejk, arja jew idrawliku.
      16.   DEROGI
      16.1.   B’deroga mid-dispożizzjonijiet ta’ hawn fuq, vetturi tat-tipi li ġejjin huma meħtieġa li jikkonformaw biss kif indikat f’kull każ:
      
                  16.1.1.
               
               
                  Trejler estendibbli għandu jkun konformi mar-rekwiżiti kollha tal-paragrafu 15 meta jkun magħluq fit-tul minimu tiegħu; meta t-trejler jiġi estiż, madankollu, it-TPL għandu jikkonforma biss mal-paragrafi 15.6, 15.7, u 15.8, u jew mal-paragrafu 15.2 jew 15.3, iżda mhux bilfors mat-tnejn li huma; estensjoni ta' trejler ma għandhiex tipproduċi distakki ma' tul it-TPL;
               
            
                  16.1.2.
               
               
                  Vettura tank, li hija vettura unikament iddisinjata għall-ġarr ta’ sustanza likwida f’tank magħluq permanentement imwaħħal mal-vettura u provdut b’konnessjonijiet ta’ manki jew pajpijiet għat-tagħbija jew ħatt, għandha tkun iffittjata b'tagħmir li jikkonforma sa fejn hu prattiku mal-ħtiġijiet tal-paragrafu 15; konformità stretta tista titneħħa biss fejn il-ħtiġijiet ta’ operazzjoni jagħmlu dan meħtieġ;
               
            
                  16.1.3.
               
               
                  Fuq vettura fittjata b’saqajn li joħorġu biex jipprovdu stabbilità matul it-tagħbija, ħatt jew operazzjonijiet oħra li għalihom il-vettura hija disinjata, it-TPL għandhom ikunu rranġati bi xquq addizzjonali fejn dawn huma meħtieġa biex jippermettu li joħorġu s-saqajn;
               
            
                  16.1.4.
               
               
                  Fuq vettura mgħammra b'lashings u punti ta' sigurezza skont ISO 9367-1:1989 jew ISO 9367-2:1994 għal trasportazzjoni fuq l-ilma permezz ta' bastimenti Ro/Ro, għandhom jiġu permessi distakki fi ħdan it-TPL li jaċċettaw li jintiehmeż tagħmir ta' trażżin;
               
            
                  16.1.5.
               
               
                  Vettura mgħammra bi krejn għat-tagħbija, il-ħatt jew operazzjonijiet oħra li għalihom tkun iddisinjata l-vettura, fejn il-moviment jew l-għeluq tal-krejn jagħmilha imprattikabbli li jitwaħħal TPL, għandha tiġi mgħammra b'TPL li jkun jikkonformi sa kemm ikun prattikabbli mar-rekwiżiti kollha tal-paragrafu 12; konformità stretta tista titwarrab biss fejn il-ħtiġijiet ta’ operazzjoni jagħmlu dan meħtieġ.
               
            
         (1)  Kif definit fir-Riżoluzzjoni Konsolidata dwar il-Bini ta’ Vetturi (R.E.3), dokument ECE/TRANS/WP.29/78/Rev.2, para. 2.
      
         (2)  1 għall-Ġermanja, 2 għall-Franza, 3 għall-Italja, 4 għall-Pajjiżi l-Baxxi, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vojt), 31 għall-Bosnja-Ħerzegovina, 32 għal- Latvja, 33 (vojt), 34 għall-Bulgarija, 35 għall-Kazakistan, 36 għal-Litwanja, 37 għat-Turkija, 38 (vojt), 39 għall-Azerbajġan, 40 għal Dik li kienet ir-Repubblika Jugoslava tal-Maċedonja, 41 (vojt), 42 għall-Unjoni Ewropea (L-approvazzjonijiet jingħataw mill-Istati Membri tagħha bl-użu tas-simbolu ECE rispettiv tagħhom), 43 għall-Ġappun, 44 (vojt), 45 għall-Awstralja, 46 għall-Ukraina, 47 għall-Afrika t’Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malasja, 53 għat-Tajlandja, 54 u 55 (vojta), 56 għall-Montenegro, 57 (vojt) u 58 għat-Tuneżija. In-numri l-oħra għandhom jiġu assenjati lill-pajjiżi l-oħra fl-ordni kronoloġiku li fih jirratifikaw jew jaċċedu għall-Ftehim Dwar l-Adozzjoni tal-Preskrizzjonijiet Tekniċi Uniformi għall-Vetturi bir-Roti, Tagħmir u Parts li jistgħu jitwaħħlu u/jew Jintużaw fuq Vetturi bir-Roti u l-Kondizzjonijiet għar-Rikonoxximent Reċiproku tal-Approvazzjonijiet Mogħtija Abbażi ta’ dawn il-Preskrizzjonijiet, u n-numri li jiġu assenjati b’dan il-mod għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti tal-Ftehim
      
         ANNESS 1
         
            Appendiċi 1
            KOMUNIKAZZJONI
            (Format massimu: A4 (210 × 297 mm))
            
               
            Test ta 'immaġni
            
               maħruġa minn:
               Isem l-amministrazzjoni …
               Komunikazzjoni li tikkonċerna: (2)
               APPROVAZZJONI MOGĦTIJA
               APPROVAZZJONI ESTIŻA
               APPROVAZZJONI MIĊĦUDA
               APPROVAZZJONI RTIRATA
               IL-PRODUZZJONI MWAQQFA GĦAL KOLLOX
               ta' tip ta' vettura kompluta/mhix kompluta/ikkompletata (2) fir-rigward tat-tagħmir tal-protezzjoni laterali (TPL) skont il-Parti I tar-Regolament Nru 73
               Nru tal-Approvazzjoni …
               Nru tal-Estensjoni …
               1. L-isem jew il-marka kummerċjali tal-vettura …
               2. It-tip tal-vettura …
               3. L-isem u l-indirizz tal- manifattur …
               4. Jekk applikabbli, l-isem u l-indirizz tar-rappreżentant tal-manifattur …
               5. Deskrizzjoni qasira tat-tip ta’ vettura fir-rigward tal-istat tal-kompletezza, l-istruttura, id-dimensjonijiet, il-linji u kwalunkwe materjali kostitwenti tagħha …
               6. Deskrizzjoni fil-qosor tat-TPL, fir-rigward tal-linji, id-dimensjonijiet u l-materjali kostitwenti tagħha …
               7. Kategorija tal-vettura …
               8. Vettura mressqa għall-approvazzjoni fi …
               9. Is-servizz tekniku responsabbli mit-twettiq tat-testijiet tal-approvazzjoni …
               10. Id-data tar-rapport maħruġ minn dak is- servizz …
               11. In-numru tar-rapport maħruġ minn dak is-servizz …
               12. Approvazzjoni mogħtija/miċħuda/estiża/irtirata (2) …
               13. Pożizzjoni tal-marka tal-approvazzjoni fuq il- vettura …
               14. Post …
               15. Data …
               16. Firma …
               17. Id-dokumenti li ġejjin, li għandhom in-numru ta' approvazzjoni muri hawn fuq, huma disponibbli meta jintalbu …
               (1) In-numru li jiddistingwi l-pajjiż li ta/estenda/ċaħad/irtira l-approvazzjoni (ara d-dispożizzjonijiet dwar l-approvazzjoni fir-Regolament).
               (2) Aqta’ barra dak li ma japplikax.
            
         
         
            Appendiċi 2
            KOMUNIKAZZJONI
            (Format massimu: A4 (210 × 297 mm))
            
               
            Test ta 'immaġni
            
               maħruġa minn:
               Isem l-amministrazzjoni …
               Komunikazzjoni li tikkonċerna: (2)
               APPROVAZZJONI MOGĦTIJA
               APPROVAZZJONI ESTIŻA
               APPROVAZZJONI MIĊĦUDA
               APPROVAZZJONI RTIRATA
               IL-PRODUZZJONI MWAQQFA GĦAL KOLLOX
               ta' tip ta': tagħmir għall-protezzjoni laterali (TPL)
               skont il-Parti II tar-Regolament Nru 73
               Nru tal-Approvazzjoni …
               Nru tal-Estensjoni …
               1. L-isem jew il-marka kummerċjali tat-TPL …
               2. Tip ta’ TPL …
               3. L-isem u l-indirizz tal-manifattur …
               4. Jekk applikabbli, l-isem u l-indirizz tar-rappreżentant tal-manifattur …
               5. Il-karatteristiċi tat-TPL (id-dimensjonijiet u l-konnessjonijiet tiegħu) …
               6. Test imwettaq fuq bank riġidu/fuq vettura/fuq parti rappreżentattiva tal-vettura (2) …
               7. Pożizzjoni fuq it-TPL tal-punti ta' applikazzjoni tal-forzi tat-test …
               8. Kategorija tal-vettura li fuqha jista’ jiġi stallat TPL …
               9. Tagħmir imressaq għall-approvazzjoni fi …
               10. Is-servizz tekniku responsabbli mit-twettiq tat-testijiet tal-approvazzjoni …
               11. Id-data tar-rapport maħruġ minn dak is- servizz …
               12. In-numru tar-rapport maħruġ minn dak is-servizz …
               13. Approvazzjoni mogħtija/miċħuda/estiża/irtirata (2) …
               14. Pożizzjoni tal-marka tal-approvazzjoni fuq it-TPL …
               15. Post …
               16. Data …
               17. Firma …
               18. Id-dokumenti li ġejjin, li għandhom in-numru ta' approvazzjoni muri hawn fuq, huma disponibbli meta jintalbu. …
               (1) In-numru li jiddistingwi l-pajjiż li ta/estenda/ċaħad/irtira l-approvazzjoni (ara d-dispożizzjonijiet dwar l-approvazzjoni fir-Regolament).
               (2) Aqta’ barra dak li ma japplikax.
            
         
         
            Appendiċi 3
            KOMUNIKAZZJONI
            (Format massimu: A4 (210 × 297 mm))
            
               
            Test ta 'immaġni
            
               maħruġa minn:
               Isem l-amministrazzjoni …
               Komunikazzjoni li tikkonċerna: (2)
               APPROVAZZJONI MOGĦTIJA
               APPROVAZZJONI ESTIŻA
               APPROVAZZJONI MIĊĦUDA
               APPROVAZZJONI RTIRATA
               PRODUZZJONI MWAQQFA GĦAL KOLLOX
               ta' tip ta' vettura fir-rigward tal-istallazzjoni tat-tagħmir għall-protezzjoni laterali (TPL) ta' tip approvat skont il-Parti III tar-Regolament Nru 73
               Nru tal-Approvazzjoni …
               Nru tal-Estensjoni …
               1. TL-isem jew il-marka kummerċjali tal-vettura …
               2. Tip ta’ vettura …
               3. L-isem u l-indirizz tal- manifattur …
               4. Jekk applikabbli, l-isem u l-indirizz tar-rappreżentant tal-manifattur …
               5. Deskrizzjoni fil-qosor tat-tip ta' vettura fir-rigward tad-dimensjonijiet u l-linji tagħha …
               6. Isem jew marka kummerċjali tat-TPL(s) u in-numru/numri tal-approvazzjoni tiegħu/tagħhom, inklużi in-numru tal-approvazzjoni ta' vettura parzjali approvata mogħti skont il-Parti I …
               7. Kategorija tal-vettura …
               8. Vettura mressqa għall-approvazzjoni fi …
               9. Is-servizz tekniku responsabbli mit-twettiq tat-testijiet tal-approvazzjoni …
               10. Id-data tar-rapport maħruġ minn dak is- servizz …
               11. In-numru tar-rapport maħruġ minn dak is-servizz …
               12. Approvazzjoni mogħtija/miċħuda/estiża/irtirata (2) …
               13. Pożizzjoni tal-marka tal-approvazzjoni fuq il- vettura …
               14. Post …
               15. Data …
               16. Firma …
               17. Id-dokumenti li ġejjin, li għandhom in-numru ta’ approvazzjoni muri hawn fuq, huma disponibbli meta jintalbu: …
               (1) In-numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet dwar l-approvazzjoni fir-Regolament).
               (2) Aqta’ barra dak li ma japplikax.
            
         
      
      
         ANNESS 2
         
            EŻEMPJI TAL-MARKI TAL-APPROVAZZJONI
         
         MUDELL A
         (ara l-paragrafi 5.1.4 u 5.3.4 ta’ dan ir-Regolament)
         
            
         Il-marka ta’ approvazzjoni ta’ hawn fuq imwaħħla ma’ vettura jew ma’ TPL turi li t-tip tal-vettura, fir-rigward tal-protezzjoni laterali tagħha, ġiet approvata fil-Pajjiżi Baxxi (E 4) skont ir-Regolament Nru 73 taħt in-numru ta’ approvazzjoni 012439, bħala vettura kompluta. L-ewwel żewġ ċifri tan-numru tal-approvazzjoni jindikaw li l-approvazzjoni ngħatat skont ir-rekwiżiti tar-Regolament Nru 73 kif emendat mis-serje ta' emendi 01.
         MUDELL B
         (ara l-paragrafu 5.2.4 ta’ dan ir-Regolament)
         
            
         Il-marka ta’ approvazzjoni ta’ hawn fuq imwaħħla ma’ TPL turi li t-tip ta’ TPL, fir-rigward tal-protezzjoni laterali tagħha, ġiet approvata fil-Pajjiżi Baxxi (E 4) skont ir-Regolament Nru 73 taħt in-numru ta’ approvazzjoni 012439. L-ewwel żewġ ċifri tan-numru tal-approvazzjoni jindikaw li l-approvazzjoni ngħatat skont ir-rekwiżiti tar-Regolament Nru 73 kif emendat mis-serje ta' emendi 01.
         MUDELL C
         (ara l-paragrafi 5.1.5 u 5.3.5 ta’ dan ir-Regolament)
         
            
         Il-marka tal-approvazzjoni ta' hawn fuq imwaħħla ma' vettura turi li t-tip ta' vettura kkonċernata ġiet approvata fil-Pajjiżi l-Baxxi (E 4), skont ir-Regolamenti Nru 73 u Nru 31 (1). L-ewwel żewġ ċifri tan-numri ta’ approvazzjoni jindikaw li, fid-dati meta ngħataw l-approvazzjonijiet rispettivi, ir-Regolament Nru. 73 inkluda s-serje ta’ emendi 01 u l-approvazzjoni ngħatat għal vettura kompluta, u r-Regolament Nru. 31 inkluda s-serje ta’ emendi 02.
         
            (1)  Dan in-numru tal-aħħar qed jingħata biss bħala eżempju.
      
      
         ANNESS 3
         
            KUNDIZZJONIJIET TAT-TEST
         
         1.   KUNDIZZJONIJIET TAT-TEST GĦAT-TPL
         
                  
                     1.1.
                  
                  
                     Fuq talba tal-manifattur it-test jista’ jitwettaq jew:
                     
                                 1.1.1.
                              
                              
                                 Fuq vettura tat-tip li għalih maħsub it-TPL; f’dan il-każ għandhom jiġu osservati l-kondizzjonijiet stipulati fil-paragrafu 2; jew
                              
                           
                                 1.1.2.
                              
                              
                                 Fuq parti mix-chassis tat-tip ta' vettura li għalih maħsub it-TPL; din il-parti għandha tkun rappreżentattiva tat-tipi(i) ta’ vettura relevanti; jew
                              
                           
                                 1.1.3.
                              
                              
                                 Fuq bank riġidu tat-testijiet.
                              
                           
               
                  
                     1.2.
                  
                  
                     Fil-każ tal-paragrafi 1.1.2 u 1.1.3 l-partijiet użati biex jikkollegaw it-TPL ma’ parti mix-xasi jew il-bodi tal-vettura jew mal-bank riġidu tat-testijiet għandhom ikunu ekwivalenti għal dawk li jintużaw biex jorbtu t-TPL meta jintrama fuq il-vettura.
                  
               2.   IL-KUNDIZZJONIJIET TAT-TEST GĦALL-VETTURI
         
                  
                     2.1.
                  
                  
                     Il-vettura għandha tiġi ppożizzjonata fuq wiċċ orizzontali, riġidu u lixx.
                  
               
                  
                     2.2.
                  
                  
                     Ir-roti ta’ direzzjoni għandhom jippuntaw dritt ’il quddiem.
                  
               
                  
                     2.3.
                  
                  
                     It-tajers għandhom jintefħu sal-pressjoni rakkomandata mill-manifattur tal-vettura.
                  
               
                  
                     2.4.
                  
                  
                     Il-vettura, jekk hu meħtieġ li jinkisbu l-forzi meħtieġa tat-test fil-paragrafi 2.8. u 14.4 hawn taħt, tista' titrażżan bi kwalunkwe metodu, dan il-metodu għandu jkun speċifikat mill-manifattur tal-vettura.
                  
               
                  
                     2.5.
                  
                  
                     Vetturi mgħammra b'sospensjoni idropnewmatika, idrawlika jew pnewmatika jew tagħmir għall-invellar awtomatiku skont it-tagħbija għandhom jiġu ttestjati fil-kundizzjoni tat-tħaddim normali mhux mgħobbija speċifikata mill-manifattur.
                  
               
                  
                     2.6.
                  
                  
                     Is-semikarrijiet għandhom jiġu ppożizzjonati b’tali mod li l-pjattaforma tat-tagħbija tkun essenzjalment orizzontali.